OpenLLM-France/wikimedia huggingface dataset:
# Kareena Lee

Kareena Jane Lee (Noosa, (Queensland) (Australia), 1993ko abenduaren 16a) ur irekietako igeriketan aritzen den kirolari australiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), domina bat lortu zuen: 10 km ur-irekietan brontzezko domina eskuratu zuen 1.59.32,5eko denborarekin, Ana Marcela Cunha brasildarraren (urrezkoa, 1.59.30,8koarein) eta Sharon van Rouwendaal herbeheretarraren atzetik sailkatuz (zilarrezkoa, 1.59.31,7koarekin).

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | 10 km ur-irekietan, emakumezkoa |

## Erreferentziak

* ↑ «Kareena Jane Lee» olympedia.org 2021-10-17an begiratua. (Ingelesez)
* ↑ "Kareena Lee" Olympics.com (Gaztelaniaz) 2021-10-17an begiratua
* ↑ Igeriketa, 10 km ur-irekietan, emaitzak 2020 olympedia.org (Ingelesez)

## Kanpo estekak

* Datuak: Q65557117
* Multimedia: Kareena Lee / Q65557117
# Kareaga

Kareaga Barakaldoko auzoa da, Errekaortuko barrutia (7.a) osatzen duena Errekaortu (auzoa) eta El Regatorekin batera.

## Ezaugarriak

Barakaldoko auzo gehienetan ez bezala, Kareagan enpresak eta merkatal-guneak dira nagusi, ez da ia biztanlerik bizi bertan. Max Center merkatal-gunea eraiki zenetik, hainbat enpresa eta denda ezarri dira bertan, kotxe saltzaileak, beilatokia eta abar.
2007. urtean A-8 autobidearen gaineko zubia eraiki zen, Megapark eta Max Center merkatal-guneak elkartuz. Zubiak, kotxeentzako errei bana eta oinezkoentzako espaloiak dauzka.

## Azpiegiturak

* Max Center

## Kanpo estekak

* Datuak: Q12261283
# Kardzhali probintzia

Kardzhali probintzia (bulgarieraz: Област Кърджали, Oblast Kardzhali) hegoaldeko Bulgariako oblasta da. Iparraldean Plovdiv probintziarekin dauka muga, ekialdean Haskovo probintziarekin, hegoaldean Greziarekin eta mendebaldean Smolian probintziarekin. 3.216 kilometro koadroko eremua du, eta 2011n 152.808 biztanle zituen. Hiriburua Kardzhali da.

## Banaketa administratiboa

Kardzhali probintzian zazpi udalerri daude:
* Ardino.
* Txernootxene.
* Dzhebel.
* Kardzhali.
* Kirkovo.
* Krumovgrad.
* Momtxilgrad.

## Erreferentziak

* ↑ 2011 Population Census - main results. nsi.bg (Noiz kontsultatua: 2017-8-10).

## Kanpo estekak

* (Ingelesez) (Bulgarieraz) Probintziako webgune ofiziala
* Datuak: Q1104675
* Multimedia: Kardzhali Province / Q1104675
# Kareena Kapoor

Kareena Kapoor, Kareena Kapoor Khan ezkon-izenaz ere ezaguna, (maratheraz: करीना कपूर, kəˈriːnaː kəˈpuːr ahoskatua; Mumbai, India, 1980ko irailaren 21a) indiar aktorea da. Randhir Kapoor eta Babita aktoreen alaba eta Karisma Kapoor aktorearen ahizpa txikia da. Bollywoodeko aktorerik ospetsuenetako bat da.
* Datuak: Q184885
* Multimedia: Kareena Kapoor Khan / Q184885
# Koadratiko (argipena)

Koadratiko izenondoa matematikan maiz erabiltzen den terminoa da, karratuei buruzkoa dena izendatzean edo, maizago, berreketaren kasuan, zerbait karratura jaso edo berbitu egiten denean. Adiera zenbait ditu:
* ekuazio koadratikoa, bigarren mailako ekuazio polinomikoa;
* funtzio koadratikoa;
* batezbesteko koadratiko, batezbesteko mota bat;
* forma koadratiko, aldagai anitzeko polinomio mota bat;
* batez besteko errore koadratiko, estatistikan erabilitako kontzeptu bat.

## Kanpo estekak

* Datuak: Q7268350
# Koagulasaren proba

Koagulasaren proba laborategian zenbait bakterio (Staphylococcus aureus, batez ere) identifikatzeko erabiltzen den teknikaren bat da.

## Oinarria

Koagulasa bakterio gutxi batzuek ekoizten duten entzima da, odol-plasma koagulatzeko ahalmena duena. Entzima horrek bakterioaren birulentzia areagotzen du. Proba hau Staphylococcus aureus-en identifikazioan erabiltzen da sarri mikrobiologia-laborategietan.

## Prozedura

Untxi-plasmaren 0,5 mililitroei bakteriar kultura likido baten beste 0,5 ml. gehitu. Kultura likido horretan identifikatu nahi den mikroorganismoa dago, aldez aurretik 24 ordutan inkubatua izan dena.
Gero, untxi-plasmaren eta mikrobiar kulturaren nahasketa hori inkubatu 24 ordutan 37º C-tan, eta odol-plasmaren koagulazioa aztertu.
* koagulasa (+): odol-plasmaren koagulazioa gertatzen da (koagulu bat agertzen da)
* koagulasa (-): ez da koagulurik agertzen.

## Kanpo estekak

* Datuak: Q98095684
# Koadro (bizikleta)

Koadroa bizikleta baten oinarrizko pieza da, non beste osagaiak finkatzen diren, hala nola urkila, gurpilak, zela, eskulekua, etab. Laburbilduz, esfortzu handiak jasateko egitura zurrun bat lortzea da helburua, eta koadroa zenbat eta handiagoa izan, orduan ez da hain zurruna izango. Hala ere, material berriek, karbono zuntzak kasu, diseinu berriak ahalbidetzen ditu.

## Motak

Zurruna edo esekidura bikoitzekoa. Koadro mota ezberdinak dauden arren, errepideko lehiaketarako, pistarako, ziklo-kroserako, BMXrako edo mendirako, etab., koadro arruntenak segurtasun bizikletan oinarrituak daude, diamante koadroa bezala ezagutzen dena, bi triangelutan datzana: triangelu nagusi bat, eta triangelu pare bat, hodi finagoez osatuak, atzealdean. Beste bizikleta mota batzuetarako koadroek, hala nola tandema edo bizikleta etzanerako, beste ezaugarri batzuk behar dituzte, jakina. Koadro triangeluarrik ez duen beste bizikleta mota bat "andreentzako bizikleta" da, eta ez darama hodi horizontalik, nahiz eta bi hodi diagonal eraman ditzakeen edo ez...
* Roadster bizikleta «diamante koadroa»
* Bizikleta tradizionala bizikleta bi hodi diagonalekin
* Dursley Pedersen eredua, 1910 inguruan
* 1930eko eta 40ko hamarkadetako cruiser bizikleta, egungo paseoko bizikletaren oinarria
* Bizikleta tandem bizikletako diamante bikoitzeko koadroa
* Bizikleta etzana
* Datuak: Q167130
* Multimedia: Bicycle frames / Q167130
# Koadriga

Koadriga (latinetik quadri-, "lau", eta jungere, "uztartu") (quadriga) Erromatar Inperioaren garaian lerroan jarritako lau zaldik tiratutako zalgurdia zen. Ibilgailu hau, erromatar jeneralek erabiltzen zuten, garaipen handi baten ondoren hirietan sartzen zirenean.

## Koadriga ikur gisa

Egoera honek, "garaipen" izaera bat eman zion gurdi mota honi, eta, hortaz, mendebaldeko kulturan, ibilgailu hau irudikatzen duten monumentuek, garaipenak ospatzeko balio dute.
Mota honetako monumenturik ospetsuena, Berlingo Koadriga da (Alemania), Brandeburgoko Atearen tontorrean dagoena. Eskultura hau, Johann Gottfried Schadowk eginikoa, Berlinetik atera zuen Napoleonen armadak 1806an, Frantziara, garaikur bezala eraman zuena. Napoleonen erregimenaren erorketaren ondoren, eskultura hau Berlinera itzuli zuten, egun, bertan segitzen duelarik. Eskultura hau, Bigarren Mundu Gerran kaltetua izan zen, eta, hortaz, 1950ean berriz urtu behar izan zen eskultura, jatorrizko moldeak erabiliz.
2003tik "Werkstatt Deutschland" (Alemania Lantegia) elkarteak, urriaren 3an, alemaniar batasunaren data, "Quadriga" saria ematen die pertsona nabarmenei, hauen ikuspegi zabalkuntza, sinesgarritasuna, konpromisoa eta pragmatismoagatik.
Beste koadriga ospetsu bat, Parisen, Louvre ondoan dagoen Carrousel Garaipen Arkua apaintzen duena da.

## Ikus, gainera

* San Markoren zaldiak, Venezian, Antzinako Erroman eta Konstantinopolisen zegoen koadriga baten zatikiak.

## Kanpo estekak

* Datuak: Q155987
* Multimedia: Quadriga / Q155987
# Koadrika

Geometrian, koadrika, edo gainazal koadrika, bigarren mailako ekuazio batek eragiten duen gainazala da, hots, itxura honetakoa: $P(x_{1},x_{2}...x_{n})=0\$
non P bigarren mailako polinomio bat den $x_{1},x_{2}...x_{n}\$ koordenatuetan.
Zehazten ez bada, ohiko espazio tridimentsional errealeko gainazala da, koordenatu-sistema ortogonal eta unitario, eta koordenatuak hauek dira: x, y, z.

## Historia

Antzineko Greziako matematikariak izan ziren lehenengoak koadrikak ikasten, konoa (koadrika bat) eta bere ebakidurak, plano bidimentsionaleko koadrikak direnak, baina, ez zuten erabili ekuaziorik.

## Definizio aljebraikoa

koadrika edo gainazal koadrika bat, hipergainazal D-dimentsional bat da, espazio-aldagai (koordenatuak) dituen bigarren mailako ekuazio batek adierazita. Koordenatu horiek $\{x_{1},x_{2},...x_{D}\}\,$ badira, orduan espazio horretako ohiko koadrikak ekuazio aljebraiko hau dauka:
    $\sum _{i,j=1}^{D}Q_{i,j}x_{i}x_{j}+\sum _{i=1}^{D}P_{i}x_{i}+R=0$
non Q (D) dimentsioko matrize karratu bat den , P (D) dimentsioko bektore bat eta R konstante bat. Q, P eta R, orokorrean, errealak edo konplexuak izan arren, koadrika bat defini daiteke edozein eraztunaren gainean.

### Ekuazio kartesiarra

Gainazal koadrikaren ekuazio kartesiarra honela da:
    $Ax^{2}+By^{2}+Cz^{2}+Dxy+Eyz+Fxz+Gx+Hy+Iz+J=0\,$
non A-tik J-rako koefizienteak errealak diren, eta A,B,C,D,E,F ez dira guztiak nuluak.

### Ekuazio normalizatua

Koadrika tridimentsional (D = 3) baten ekuazio normalizatua, espazio tridimentsionaleko (0, 0, 0) jatorrian zentratua, hau da:
    $\pm {x^{2} \over a^{2}}\pm {y^{2} \over b^{2}}\pm {z^{2} \over c^{2}}\pm 1=0$

## Koadrika motak

Gainazal koadrika propioak :
| Elipsoidea | ${x^{2} \over a^{2}}+{y^{2} \over b^{2}}+{z^{2} \over c^{2}}=1\,$ |
| Esferoidea (elipsoidearen kasu berezia) | ${x^{2} \over a^{2}}+{y^{2} \over a^{2}}+{z^{2} \over b^{2}}=1\,$ |
| Esfera (esferoidearen kasu berezia) | ${x^{2} \over a^{2}}+{y^{2} \over a^{2}}+{z^{2} \over a^{2}}=1\,$ |
| Paraboloide eliptikoa | ${x^{2} \over a^{2}}+{y^{2} \over b^{2}}-z=0\,$ |
| Paraboloide zirkularra (paraboloide eliptikoaren kasu berezia) | ${x^{2} \over a^{2}}+{y^{2} \over a^{2}}-z=0\,$ |
| paraboloide hiperbolikoa | ${x^{2} \over a^{2}}-{y^{2} \over b^{2}}-z=0\,$ |
| Hiperboloide azalbakarra edo hiperbolikoa | ${x^{2} \over a^{2}}+{y^{2} \over b^{2}}-{z^{2} \over c^{2}}=1\,$ |
| Azal biko hiperboloidea edo hiperboloide eliptikoa | ${x^{2} \over a^{2}}+{y^{2} \over b^{2}}-{z^{2} \over c^{2}}=-1\,$ |
| Gainazal koadrika endekatuak |||
| Kono eliptikoa | ${x^{2} \over a^{2}}+{y^{2} \over b^{2}}-{z^{2} \over c^{2}}=0\,$ |
| Kono Zirkularra (kono eliptikoaren kasu berezia) | ${x^{2} \over a^{2}}+{y^{2} \over a^{2}}-{z^{2} \over c^{2}}=0\,$ |
| Zilindro eliptikoa | ${x^{2} \over a^{2}}+{y^{2} \over b^{2}}=1\,$ |
| Zilindro zirkularra (zilindro eliptikoaren kasu berezia) | ${x^{2} \over a^{2}}+{y^{2} \over a^{2}}=1\,$ |
| Zilindro hiperbolikoa | ${x^{2} \over a^{2}}-{y^{2} \over b^{2}}=1\,$ |
| Zilindro parabolikoa | $x^{2}+2ay=0\,$ |

## Ikus, gainera

* Konika

## Kanpo estekak

* (Gaztelaniaz) Koadrikak, wmatem.eis.uva.es
# Koadrizeps muskulu femoral

Koadrizeps muskulu femorala edo izterreko koadrizeps muskulua izterraren aurrealdeko gihar hedatzaile handia da. Lau parte ditu: femurreko gihar zuzena (edo aurrealdeko gihar zuzena) eta barnealdeko, kanpoaldeko eta erdialdeko gihar zabalak. Lau parte horiek, irtenune desberdinetatik irteten badira ere, bat egiten dute behealdean eta, zurda bakar batez, belaunburuari eta tibiari lotzen zaizkio. Koadrizepsa uzkurtzen denean zangoa luzatzen da eta izterra eta pelbisa elkarretara biltzen dira. Eskeleto giharra da, hau da gihar-ehun ildaskatua da. Borondatezko uzkurtzea du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-09-13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 «koadrizeps muskulu femoral», Euskalterm.

## Kanpo estekak

* Datuak: Q504536
* Multimedia: Quadriceps femoris muscles / Q504536
# Koagulopatia

    Ohar medikoa Oharra: Wikipediak ez du aholku medikorik ematen
Koagulopatia odolaren koagulazioa erasaten duen alterazio edo arazo oro da. Kasurik ezagunena kontsumoko koagulopatia da, HKB edo desfibrinazio-sindromea deitua. Kontrolik gabeko koagulopatiak kalteak eragin ditzake artikulazioetan, giharretan edo barne-organoetan, eta mehatxagarria izan daiteke.

## Erreferentziak

* ↑ Euskalterm: [Hiztegi Terminologikoa] [1991]

## Kanpo estekak

* Datuak: Q890200
# Koadrante (tresna)

Koadrantea angelu-neurketarako tresna zahar bat da, 90 gradu arteko angeluak neurtzeko balio duena; eta hortik dator zirkulu-laurdena izena batzuetan erabiltzen dena. Berez, tresna horri esker, zeruko objektu baten altitudea neur daiteke. Astronomian, geodesian, topografian eta nabigazioan (nabigazio-koadrantea) erabili zen.

## Oinarrizko ikuspegia

Hartzen den koadrantearen mota edo konplexutasuna edozein dela ere, gehienetan elementu hauek osatzen dute instrumentua:
* koadrantearen gorputza, zirkulu-laurden baten edo karratu baten forma orokorrarekin, zeinaren gainean 90°-ko edo gutxiagoko sektore graduatua baitago, beharraren arabera;
* Torlojutze-sistemak, hasiera batean, bi pinula ditu, koadrantearen aldean edo hegal batean finkatuak. Geroago, pinulen ordez, torlojuz lotzeko alaka jarriko da.
* berun-hari bat, altitudea irakurtzeko balio duena edo tresnaren inklinazio egokia bermatzen duena.
Altitudearen irakurketa sinplea da: astroaren apuntearen eskuinaren eta horizontalaren arteko h angelua, beraz, haren altitudea (edo altuera), sektore graduatuaren gainean neurtutako h angeluaren berdina da (angelu perpendikularrak).
* Altuera irakurtzen duen koadrantearen eskema.
* 1 - A eta B torlojutzeko bi pinula dituen koadrantea.
* 2 - Ukuiluko koadrantea, berunik gabe.

## Kategoriak

Koadranteak erabileraren arabera sailka daitezke. Hauek aipa ditzakegu:
* Astronomia-behatokietan erabilitako koadrante astronomikoa;
* Funtsean geodesian erabilitako zirkulu mugikorraren laurdena;
* Koadrante geometrikoa, topografiako tresna;
* Nabigazio-koadrantea: hasieran altuerako nabigazioan erabiltzen den koadrante hutsa, puntua egiteko;
* Ordutegi-koadranteak, eguzki-erloju zahar eramangarrien familia.
* Paretako koadrante astronomikoa.
* Zirkulu mugikorreko gela.
* Koadrante geometrikoa.
* Nabigazio-koadrantea.
* Ordutegi koadrantea.
David A. King-ek inbentariatutako beste koadrante mota batzuk:
* Gunnerren koadrantea, edo beste batzuk, artillerian erabiltzen dena kanoi baten tiro-angelua doitzeko.
* Gunterren koadrantea, Edmund Gunterrek 1623an asmatua, baina, berez, ordutegi koadrante bat besterik ez da, berezi samarra.

## Erreferentziak

* ↑ King, 1987, or. ?
* ↑ Artilleriako koadrante baten Irudi bat: cadran d'artillerie

## Bibliografia

* (Ingelesez) David A. King, Islamic Astronomical Instruments, Londres, Variorum, 1987 (présentation en ligne)

## Ikus, gainera

* Astrolabio
* Sestante
* Oktante (tresna)

## Kanpo estekak

* Datuak: Q841280
* Multimedia: Quadrants (instrument) / Q841280
# Karlobag

Karlobag Kroaziako udalerri bat da, Lika-Senj eskualdean. Azken zentsuaren arabera 780 biztanle zituen.

## Kanpo estekak

* Datuak: Q775393
* Multimedia: Karlobag / Q775393
# Karloman

Karloman frankoen zenbait erregeren izena da:
* Karloman, Karlos Martelen semea eta Pipin Laburraren anaia;
* Karloman I.a, frankoen erregea;
* Karloman Bavariakoa, Bavaria eta Italiako erregea;
* Karloman II.a, Mendebaldeko Frantziako erregea.
# Karlomagno Saria

Karlomagno Saria (alemanez: Karlspreis; jatorrizko izen ofiziala: Internationaler Karlspreis der Stadt Aachen edo Akisgran Hiriko Nazioarteko Karlomagno Saria) Europako saririk entzutetsuenetariko bat da. Lehendabizikoz 1950ean Akisgranen eman zuten Europako batasuna lortzeko pertsona baten lana saritzeko. Karlomagno enperadore frankoaren izena daraman sari hau normalean Igone egunean Akisgrango udaletxean eman dute.

## Saridunen zerrenda

* 1950 Richard Nikolaus Graf Coudenhove-Kalergi
* 1951 Hendrik Brugmans
* 1952 Alcide de Gasperi
* 1953 Jean Monnet
* 1954 Konrad Adenauer
* 1956 Winston S. Churchill
* 1957 Paul-Henri Spaak
* 1958 Robert Schuman
* 1959 George C. Marshall
* 1960 Joseph Bech
* 1961 Walter Hallstein
* 1963 Edward Heath
* 1964 Antonio Segni
* 1966 Jens Otto Krag
* 1967 Joseph Luns
* 1969 Europako Batzordea
* 1970 François Seydoux de Clausonne
* 1972 Roy Jenkins
* 1973 Salvador de Madariaga
* 1976 Leo Tindemans
* 1977 Walter Scheel
* 1978 Konstantinos Karamanlis
* 1979 Emilio Colombo
* 1981 Simone Veil
* 1982 Joan Karlos I.a Espainiakoa
* 1984 Karl Carstens
* 1986 Luxenburgotarrak
* 1987 Henry A. Kissinger
* 1988 François Mitterrand eta Helmut Kohl
* 1989 Frère Roger
* 1990 Gyula Horn
* 1991 Václav Havel
* 1992 Jacques Delors
* 1993 Felipe González
* 1994 Gro Harlem Brundtland
* 1995 Franz Vranitzky
* 1996 Beatriz I.a Herbehereetakoa
* 1997 Roman Herzog
* 1998 Bronisław Geremek
* 1999 Tony Blair
* 2000 Bill Clinton
* 2001 György Konrád
* 2002 Euroa
* 2003 Valéry Giscard d'Estaing
* 2004 Pat Cox
* 2004 Aparteko Saria: Joan Paulo II.a
* 2005 Carlo Azeglio Ciampi
* 2006 Jean-Claude Juncker
* 2007 Javier Solana
* 2008 Angela Merkel
* 2009 Andrea Riccardi
* 2010 Donald Tusk
* 2011 Jean-Claude Trichet
* 2012 Wolfgang Schäuble
* 2013 Dalia Grybauskaitė
* 2014 Herman Van Rompuy
* 2015 Martin Schulz
* 2016 Frantzisko
* 2017 Timothy Garton Ash
* 2018 Emmanuel Macron
* 2019 António Guterres
* 2020 Klaus Iohannis
* 2022 Sviatlana Tsikhanouskaia, Maria Kalesnikava, Veronika Tsepkalo
* 2023 Volodymyr Zelensky eta Ukrainako herria

## Erreferentziak

* ↑ Spiegel.de (Alemanez)
* ↑ dw-world (Alemanez)

## Kanpo estekak

* Webgune ofiziala
* Datuak: Q152337
* Multimedia: Karlspreis / Q152337
# Karlisten leenengo gerrateko bertsoak

Karlisten leenengo gerrateko bertsoak Antonio Zavalak atondutako bertso-antologia ezaguna da. 1992an plazaratua, egile desberdinen bertso paperak bildu zituen, euskaldunek gerra horretan izan zuten presentzia azaltzeko, hitzaurre interesgarriarekin batera. Bertso bakoitzaren sarreran Zavalak azalpen ugari eman zuen: non aurkitu zuen, nork idatzi zuen eta abarreko informazioa bilduz. Orokorrean, testigantza aberatsak bildu zituen liburu honetan. Jasotako bertsoak 1821etik 1848 arte doaz.

## Egitura

Liburuak hitzaurrea eta hiru atal ditu:
* "Guerra realista (1821-1823)"
* "Leenengo karlistatearen aurreko bertsoak (1823-1833)"
* "Karlisten leenengo gerrateko bertsoak (1833-1839)"
* "Gerra ondoko bertsoak (1839-1848)"

## Kanpo estekak

* Liburu osoa Euskaltzaindiaren webgunean.
* Datuak: Q57670422
# Karlita

Karlita borato motako minerala da. Franz Karlen izena darama, Christian Albrechts Unibertsitatean mineralogia eta petrografia irakasle izan zena. Bere formula kimikoa ${\ce {Mg7(BO3)3(OH,Cl)5}}$ da.

## Ezaugarriak

Karlitak erliebe optiko moderatua du, hau da, pikor mineralak muntatze-ingurunetik zenbat kanporatzen diren. Mineralak sistema ortoerronbikoaren arabera sortzen ditu kristalak. 222 motako simetria du. Karlita ere enantiomorfikoa eta diedroa da. P2$_1$2$_1$2$_1$ talde espazialekoa da.
Kristal birrefringente biaxial optikoki negatiboak eratzen ditu; horrek esan nahi du errefrakzio-indizearen norabidearen bidez erdibitzen dela ardatz optikoen arteko 2V angelua. Mineralak birrefringentzia duenez, badakigu anisotropoa dela eta errefrakzio bikoitza izango duela; argia bi izpi desberdinetan deskonposatzen du, mineralean abiadura desberdinetan bidaiatzen dutenak.
Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Karlite: Mineral information, data and localities.» www.mindat.org (Noiz kontsultatua: 12-05-2019).
# Karlivka (Donetsk)

Karlivka edo Karlovka (ukrainieraz, Кáрлівка, errusieraz, Карловка) Marinkako raioneko hiria da, Donetskeko oblastean, Ukrainan. Donetsketik 30 km inguru mendebaldera dago, M04 autobidean. 2001ean 414 biztanle zeuden erroldatuta.
Ukrainako gerra zibila zela eta, 2014ko maiatzaren 23an istiluak izan ziren Errusiaren aldeko talde separatisten eta antiseparatisten artean.

## Kanpo estekak

* Datuak: Q4215290
* Multimedia: Karlivka (Pokrovsk Raion) / Q4215290
# Karlo

Karloa Fagazeoak familiako landareetan fruituaren oinaldea gutxi edo gehiago biltzen duen erakin axial akreszentea da.

## Erreferentziak

* ↑ Fanerofito. Euskalterm Terminologia Banku Publikoa, euskadi.eus (Noiz kontsultatua: 2021-2-7).

## Kanpo estekak

* Datuak: Q1470736
* Multimedia: Acorns / Q1470736
# Karlo Bručić

Karlo Bručić (1992ko apirilaren 17a - ) Kroaziako futbolaria da.
Hainbat futbol taldetan jokatu du, esaterako Sagan Tosu.

## Kanpo loturak

* (Japonieraz) J.League Data Site
* Datuak: Q3813089
* Multimedia: Karlo Bručić / Q3813089
# Karojba

Karojba Kroaziako udalerri bat da, Istria eskualdean. Azken zentsuaren arabera 1.404 biztanle zituen.

## Kanpo estekak

* Datuak: Q1269908
# Karol Domagalski

Karol Domagalski (Skala, 1989ko abuztuaren 9a-), Poloniako txirrindulari ohia da.
Amateurretan hainbat garaipen lortu ostean, 2012an Caja Rural taldearekin pasa zen profesionaletara.

## Palmaresa

2009
* Palentziako Itzuliko etapa bat
* 2. Vigoko Sari Nagusian
* 2. Altsasuko Sarian
2010
* Trofeo San Antonio
* 2. Palentziako Itzulian
* 3. Trofeo San Lorenzo-n
2011
* Laukizko Udala Saria
* Valladolideko Itzulia
* Lemoiz Klasika
* Etxaniz Memoriala
* Lakuntzako Saria
* Sollube Zirkuitua
* Altsasuko Saria
* 2. Salamancako Itzulian eta etapa bat
* 2. San Bartolome Sari Nagusian
* 3. José Ziordia Memorialean
* 3. Poloniako errepideko txirrindularitza txapelketan (amateur)
2012
* 2. Portugalgo Itzuliko etapa batean
2013
* 6. Malopolaska Itzulian
2015
* 5. Beaumont Sarian
2016
* Koreako Itzuliko bi etapa
* 4. Poloniako Erlojupeko Txapelketan
* 7. Ordiziako Klasikan
* 9. Udaberriko Klasikoan
2017
* Marbriers Sari Nagusia
2018
* 5. Malopolaska Itzulian

## Kanpo estekak

* Karol Domagalski - ProCyclingStats
* Datuak: Q3193536
* Multimedia: Karol Domagalski / Q3193536
# Karol G

Carolina Giraldo Navarro (Medellín, Kolonbia, 1991ko otsailaren 14a), ezagunagoa Karol G izen artistikoaz, kolonbiar abeslaria eta abestigilea da.
2017ko urriaren 27an bere lehen estudioko diskoa argitaratu zuen. 2018 eta 2019 bitartean Anuel AA mutil-lagunarekin hainbat abesti kaleratu ditu.

## Diskografia
### Estudioko diskoak

* Unstoppable (2017)
* Ocean (2019)

## Erreferentziak

* ↑ (Gaztelaniaz) «Karol G está 'Unstoppable' con su nuevo álbum» El País 2017ko urriaren 28a (Noiz kontsultatua: 2020ko urtarrilaren 31).
* Datuak: Q22001324
* Multimedia: Karol G / Q22001324
# Karná

Karná Eslovakiako udalerri bat da, Humennéko barrutian kokatuta. 10,21 km²ko azalera du eta 457 biztanle 2017ko datuen arabera.

## Historia

Idatzizko lehen aipamena 1543. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q598632
* Multimedia: Karná / Q598632
# Karo

Karo (latinez: Marcus Aurelius Carus; 230 inguru - 283ko uztaila edo abuztua), erromatar enperadorea izan zen 282tik hil zen arte. Senataria izanda, lanpostu publiko batzuetan aritua zen Probok Pretoriar Guardiako prefektua izendatu zuenean. Proboren heriotzaren ostean, Karo enperadore aldarrikatu zuten pretoriarrek.
Karok Proboren hiltzaileak gogor zigortu bazituen ere, Karok berak parte hartu izanaren susmoak zabaldu ziren. Aldarrikapen ostean ez zen berehala Erromara joan. Senatuko onespenarekin aski zeukan.
Karino eta Numeriano semeei Zesar titulua eman zien. Karino mendebaldeko erdiaz arduratu zen. Numerianorekin batera, Karok pertsiarren kontrako kanpaina prestatu zuen. Quadiarrak eta sarmatiarrak Danubion garaituta, Karok Mesopotamia konkistatu zuen eta Tigris ibaiaren bestaldean iritsi zen.
Konkista handiagoetako ametsak bertan behera geratu ziren Karoren heriotzarekin. Gaixotasuna, tximista edo hunoen zauri bat jo ziren heriotzako kausatzat. Nolanahi ere, litekeena da bere soldaduek hil izana, zeinek persiarren kontrako kanpainan jarraitzea ez zuten nahi.
* Datuak: Q187004
* Multimedia: Carus / Q187004
# Karobieta

Karobieta Hernaniko (Gipuzkoa) auzoa da.

## Kanpo estekak

* Datuak: Q12261330
# Kaliforniako urre sukarra

Kaliforniako urre sukarra (ingelesez: California Gold Rush) 1848-1955 artean AEBtan jazotako fenomeno sozial eta demografiko bat izan zen, Kaliforniako San Frantzisko hiriaren ingurura urrea topatzeko grinez etorkin eta urre-biltzaile ugari hurbiltzea ezaugarri nagusitzat du. Gertakizun edo fenomeno hau Coloma herriko Sutter's Mill zerrategian urrea topatu zenean hasi zen. Aurkikuntzaren berria kea bezala zabaldu zenean, AEBtako gainontzeko estatuetatik, Europako herrialdeetatik, Txinatik eta munduko beste hainbat herrialdetatik 300.000 inguru etorkin bertaratu ziren.

## Ikus gainera

* Urre sukarra
* Australiako urre sukarra

## Kanpo estekak

* Datuak: Q17550
* Multimedia: California Gold Rush / Q17550